CELEX: 32022D0181
Language: bg
Date: 2022-02-09 00:00:00
Title: Решение за изпълнение (ЕС) 2022/181 на Комисията от 9 февруари 2022 година за изменение на Решение за изпълнение (ЕС) 2021/260 по отношение на някои видове движение между държави членки или части от тях на водни животни, спрямо които се прилагат национални мерки, и на приложение I към него по отношение на статуса на Ирландия по отношение на Ostreid herpesvirus-1μvar (OsHV-1μvar) (текст от значение за ЕИП)

10.2.2022   
               
               
                  BG
               
               
                  Официален вестник на Европейския съюз
               
               
                  L 29/40
               
            
         РЕШЕНИЕ ЗА ИЗПЪЛНЕНИЕ (ЕС) 2022/181 НА КОМИСИЯТА
         от 9 февруари 2022 година
         за изменение на Решение за изпълнение (ЕС) 2021/260 по отношение на някои видове движение между държави членки или части от тях на водни животни, спрямо които се прилагат национални мерки, и на приложение I към него по отношение на статуса на Ирландия по отношение на Ostreid herpesvirus-1μvar (OsHV-1μvar)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (1), и по-специално член 226, параграф 3 от него,
         като има предвид, че:
         
                     (1)
                  
                  
                     С Решение за изпълнение (ЕС) 2021/260 на Комисията (2) се установяват списъци на държавите членки и части от тях, които се считат за свободни от определени болести по водните животни, невключени в списъка по член 9, параграф 1, буква г) от Регламент (ЕС) 2016/429 или подлежащи на налагане на програма за ликвидиране по отношение на посочените болести.
                  
               
                     (2)
                  
                  
                     По-специално в член 4 от Решение за изпълнение (ЕС) 2021/260 се определят условията, при които водни животни от видове, възприемчиви към тези болести, могат да бъдат придвижвани между държави членки или части от тях, включително изискването тези животни да са с произход от държава членка или част от нея, която е включена в списъка като свободна от посочените болести.
                  
               
                     (3)
                  
                  
                     От стандартите на Световната организация по здравеопазване на животните (OIE) (3) обаче и въз основа на натрупан практически опит е видно, че от гледна точка на здравеопазването на животните невинаги е необходимо живите водни животни и хайверът и гаметите от тях да произхождат от зона, свободна от болест, ако са предназначени за област, която вече е свободна от болест или подлежи на налагане на програма за ликвидиране. В някои случаи и по отношение на определени болести карантината за водните животни в животновъден обект за аквакултура, който е бил одобрен в съответствие с Делегиран регламент (ЕС) 2020/691 на Комисията (4), дезинфекцията на оплодени яйца и хайвер или отглеждането на водните животни във вода с определена соленост при предписаните условия може да бъдат подходящо решение с цел намаляване на риска от болести.
                  
               
                     (4)
                  
                  
                     Поради това е целесъобразно Решение за изпълнение (ЕС) 2021/260 да бъде изменено, за да се вземат предвид мерките за ограничаване на риска с цел улесняване на безопасната търговия с такива стоки.
                  
               
                     (5)
                  
                  
                     Освен това Ирландия поиска от Комисията да заличи записа „Компартмент 5: заливите Bertraghboy и Galway“ от списъка с компартменти в Ирландия, които са свободни от Ostreid herpesvirus-1μvar (OsHV-1μvar), и съответно да измени приложение I към Решение за изпълнение (ЕС) 2021/260. Това искане бе отправено по търговски причини, а не в резултат на огнище на болест.
                  
               
                     (6)
                  
                  
                     Поради това Решение за изпълнение (ЕС) 2021/260 следва да бъде съответно изменено.
                  
               
                     (7)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение за изпълнение (ЕС) 2021/260 се изменя, както следва:
            
                        1.
                     
                     
                        Член 4 се заменя със следното:
                        
                           „Член 4
                           Движение между държави членки или части от тях на водни животни от възприемчиви видове, които подлежат на налагане на национални мерки, включително програми за ликвидиране
                           
                              1.   Водни животни от видове, възприемчиви към болестите, посочени във втората колона на приложение III, се придвижват само до държави членки или части от тях, които са включени във втората и четвъртата колона на таблиците в приложения I или II, само ако:
                              
                                          а)
                                       
                                       
                                          са с произход от държава членка или част от нея, която е посочена във втората и четвъртата колона на таблицата в приложение I като свободна от въпросната болест;
                                       
                                    
                                          б)
                                       
                                       
                                          са придружени от официален сертификат, издаден от компетентния орган на държавата членка на произход и изготвен в съответствие със съответния образец на ветеринарен здравен сертификат, установен в глави 1, 2, 3 или 5 от приложение I към Регламент за изпълнение (ЕС) 2020/2236 на Комисията (5), в който сертификат са посочени гаранциите, свързани с въпросните конкретни национални мерки.
                                       
                                    
                           
                              2.   Чрез дерогация от параграф 1, буква а) водни животни от видове, възприемчиви към болестите, посочени във втората колона на приложение III, може да бъдат придвижвани до държави членки или части от тях, които са включени във втората и четвъртата колона на таблиците в приложения I или II, ако:
                              
                                          а)
                                       
                                       
                                          за диви водни животни — те са били подложени на карантина в животновъден обект за аквакултура, който е одобрен в съответствие с член 15 от Делегиран регламент (ЕС) 2020/691 (*1);
                                       
                                    
                                          б)
                                       
                                       
                                          за държави членки или части от тях, по отношение на които се прилагат национални мерки за инфекция с Gyrodactylus salaris:
                                          
                                                      i)
                                                   
                                                   
                                                      непосредствено преди движението водните животни са държани при условията, посочени в глава 10.3, член 10.3.8, точка 2 от Здравния кодекс за водните животни на Световната организация по здравеопазване на животните (OIE) (*2);
                                                   
                                                
                                                      ii)
                                                   
                                                   
                                                      хайверните зърна са дезинфекцирани и след това са съхранявани при условията, определени в глава 10.3, член 10.3.8, точка 3 от Здравния кодекс за водните животни на OIE.
                                                   
                                                
                                    
                        
                        
                           (*1)  Делегиран регламент (ЕС) 2020/691 на Комисията от 30 януари 2020 г. за допълнение на Регламент (ЕС) 2016/429 на Европейския парламент и на Съвета по отношение на правилата за животновъдните обекти за аквакултура и превозвачите на водни животни (ОВ L 174, 3.6.2020 г., стр. 345)."
                        
                        
                           (*2)  Здравен кодекс за водните животни, OIE, 2021, 23то издание.“"
                        
                     
                  
                        2.
                     
                     
                        В приложение I, в реда, отнасящ се за Ostreid herpesvirus-1μvar (OsHV-1μvar), вписването за Ирландия се заменя с текста, съдържащ се в приложението към настоящото решение.
                     
                  
         
            Член 2
            Настоящото решение влиза в сила на третия ден след деня на публикуването му в Официален вестник на Европейския съюз.
            
         
         
            Съставено в Брюксел на 9 февруари 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 84, 31.3.2016 г., стр. 1.
         
            (2)  Решение за изпълнение (ЕС) 2021/260 на Комисията от 11 февруари 2021 г. за одобряване на национални мерки за ограничаване на въздействието на някои болести по водните животни в съответствие с член 226, параграф 3 от Регламент (ЕС) 2016/429 на Европейския парламент и на Съвета и за отмяна на Решение 2010/221/ЕС на Комисията (ОВ L 59, 19.2.2021 г., стр. 1).
         
            (3)  Здравен кодекс за водните животни, OIE, 2021, 23то издание.
         
            (4)  Делегиран регламент (ЕС) 2020/691 на Комисията от 30 януари 2020 г. за допълнение на Регламент (ЕС) 2016/429 на Европейския парламент и на Съвета по отношение на правилата за животновъдните обекти за аквакултура и превозвачите на водни животни (ОВ L 174, 3.6.2020 г., стр. 345).
         
            (5)  Регламент за изпълнение (ЕС) 2020/2236 на Комисията от 16 декември 2020 г. за определяне на правила за прилагането на регламенти (ЕС) 2016/429 и 2017/625 на Европейския парламент и на Съвета по отношение на образците на ветеринарни здравни сертификати за въвеждане в Съюза и за движение в рамките на Съюза на пратки с водни животни и с определени продукти от животински произход от водни животни и по отношение на официалното сертифициране във връзка с тези сертификати и за отмяна на Регламент (ЕО) № 1251/2008 (ОВ L 442, 30.12.2020 г., стр. 410).
      
      
         
            ПРИЛОЖЕНИЕ
            
               
                           „Ostreid herpesvirus -1μvar (OsHV-1 μvar)
                        
                        
                           Ирландия
                        
                        
                           IE
                        
                        
                           Компартмент 1: заливът Sheephaven
                           Компартмент 3: заливите Killala, Broadhaven и Blacksod
                           Компартмент 4: заливът Streamstown
                           Компартмент A: люпилня Tralee“